Otto Nielsen
Otto Nielsen, 1916-2000, dansk tegner og maler. Som bladtegner var Otto Nielsen knyttet til bl.a. Århus Stiftstidende 1937-53, fra 1945 til BT, Berlingske Tidende mfl.
Otto Nielsen udførte i sin karakteristiske lette, næsten flygtige streg og kolorit talrige bogillustrationer, fx til 16-bindsudgaven af Tusind og én nat (1976-80), og han blev tillige kendt for sine mange rejseartikler, teaterplakater (i 1950'erne og 1960'erne) samt plakater og årskalendere for SAS (1946-78).